CELEX: C2006/331/63
Language: et
Date: 2006-12-30 00:00:00
Title: Kohtuasi T-228/02: Esimese Astme Kohtu 12. detsembri 2006.  aasta otsus — Organisation des Modjahedines du peuple d'Iran versus nõukogu (Ühine välis- ja julgeolekupoliitika — Teatud isikute ja üksuste vastu suunatud piirangud terrorismivastaseks võitluseks — Rahaliste vahendite külmutamine — Tühistamishagi — Kaitseõigus — Põhjendused — Õigus tõhusale kohtulikule kaitsele — Kahju hüvitamise hagi)

30.12.2006   
            
            
               ET
            
            
               Euroopa Liidu Teataja
            
            
               C 331/28
            
         Esimese Astme Kohtu 12. detsembri 2006. aasta otsus — Organisation des Modjahedines du peuple d'Iran versus nõukogu
   (Kohtuasi T-228/02) (1)
   
   (Ühine välis- ja julgeolekupoliitika - Teatud isikute ja üksuste vastu suunatud piirangud terrorismivastaseks võitluseks - Rahaliste vahendite külmutamine - Tühistamishagi - Kaitseõigus - Põhjendused - Õigus tõhusale kohtulikule kaitsele - Kahju hüvitamise hagi)
   (2006/C 331/63)
   Kohtumenetluse keel: prantsuse
   Pooled
   
      Hageja: Organisation des Modjahedines du peuple d'Iran (Auvers-sur-Oise, Prantsusmaa) (esindajad: advokaat J.-P. Spitzer, D. Vaughan, QC, ja advokaat É. De Boissieu)
   
      Kostja: Euroopa Liidu Nõukogu (esindajad: M. Vitsentzatos ja M. Bishop)
   
      Menetlusse astuja kostja toetuseks: Suurbritannia ja Põhja-Iiri Ühendkuningriik (esindajad: algul J. E. Collins, pärast R. Caudwell ja C. Gibbs, keda abistas barrister S. Moore)
   Kohtuasja ese
   Ühelt poolt nõue tühistada nõukogu 2. mai 2002. aasta ühine seisukoht 2002/340/ÜVJP, millega ajakohastatakse ühist seisukohta 2001/931/ÜVJP terrorismivastaste erimeetmete rakendamise kohta (EÜT L 116, lk 75), nõukogu 17. juuni 2002. aasta ühine seisukoht 2002/462/ÜVJP, millega ajakohastatakse ühist seisukohta 2001/931 ja tunnistatakse kehtetuks ühine seisukoht 2002/340 (EÜT L 160, lk 32), ning nõukogu 17. juuni 2002. aasta otsus 2002/460/EÜ, millega rakendatakse määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3 ja tunnistatakse kehtetuks otsus 2002/334/EÜ (EÜT L 160, lk 26), osas, milles hageja esineb nende isikute, rühmituste ja üksuste loetelus, kelle suhtes nimetatud sätteid kohaldatakse, ning teiselt poolt kahju hüvitamise nõue.
   Otsuse resolutiivosa
   
               1.
            
            
               Jätta hagi osaliselt vastuvõetamatuse tõttu läbi vaatamata ja osaliselt põhjendamatuse tõttu rahuldamata selles osas, milles see on suunatud nõukogu 21. detsembri 2005. aasta ühise seisukoha 2005/936/ÜVJP, millega ajakohastatakse ühist seisukohta 2001/931/ÜVJP ja tunnistatakse kehtetuks ühine seisukoht 2005/847/ÜVJP, tühistamisele.
            
         
               2.
            
            
               Tühistada nõukogu 21. detsembri 2005. aasta otsus, millega rakendatakse määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3 ja tunnistatakse kehtetuks otsus 2005/848/EÜ, selles osas, milles see hagejat puudutab.
            
         
               3.
            
            
               Jätta kahju hüvitamise nõue vastuvõetamatuse tõttu läbi vaatamata.
            
         
               4.
            
            
               Mõista neli viiendikku hageja kohtukuludest välja nõukogult, kes ühtlasi kannab ise oma kohtukulud.
            
         
      (1)  EÜT C 247, 12.10.2002.